Humpy Koneru

Humpy Koneru (født 31. mars 1987 i Gudivada i Andhra Pradesh) er en indisk stormester i sjakk. Per mai 2015 har hun 2589 i rating, noe som gjør henne til verdens tredje beste kvinnelige sjakkspiller, etter Hou Yifan og Judit Polgár.

Humpy ble først kalt Hampi av hennes foreldre, men faren hennes endret dette senere til Humpy. Hun skriver familienavnet sitt (Koneru) først.

Humpy var i sin tid den yngste kvinnen som hadde fått tittelen stormester i sjakk (ikke WGM som har litt lavere krav enn GM). Hun fikk denne i en alder av 15 år, 1 måned og 27 dager, og slo Polgar med 3 måneder. (Denne rekorden ble slått av Hou Yifan i 2008, som fikk rang av stormester i en alder av 14 år og 7 måneder.)

I 2001 ble hun kvinnelig juniorverdensmester i sjakk. I 2006 deltok hun i det kvinnelige verdensmesterskapet, men ble slått ut i andre runde.

Under VM i hurtig- og lynsjakk 2019 vant hun hurtigsjakk, etter at hun slo Lei Tingjie fra Kina i armageddon i finalen.

Hun ble hedret med den indiske offisielle sivile utmerkelse Padma Shri for sin innsats i 2007.

Eksterne lenker
 
 Hjemmeside

Juniorverdensmestere i sjakk
Verdensmestere i sjakk
Stormestere i sjakk
Indiske sjakkspillere
Personer fra Krishna District i Andhra Pradesh
Fødsler i 1987